armvectores/hy_wikipedia_2023 huggingface dataset:
Ալբերտ (լիճ)

Անվան այլ կիրառումների համար տե՛ս՝ Ալբերտ (այլ կիրառումներ)Ալբերտ (անգլ.՝ Albert), լիճ Արևելյան Աֆրիկայում՝ Ուգանդա և Կոնգոյի Դեմոկրատական Հանրապետության սահմանագլխին՝ Կենտրոնաֆրիկյան իջվածքների գոտում։ Կոնգոյում, 1973-1997 թվականներին, այն կոչվել է  ի պատիվ Մոբութու-Սես-Սեկոյի (ֆր.՝ Mobutu Sese Seko)   նախագահ-դիկտատոր Մոբուտուի։ Երբեմն անվանում են նաև Ալբերտ Նյանզա լիճ (անգլ.՝ Albert Nyanza): Լիճը գտնվում է 619 մ բարձրության վրա։ Մակերեսը 5300 կմ²  է, իսկ խորությունը մինչև 58 մ։ Պատկանում է Արևելաաֆրիկական Մեծ բեկվածքային գոտու տեկտոնական լճերի շարքին։ Ափերը քիչ են կտրտված,  մեծամասամբ զառիթափ են, հատակը՝ հարթ։ Լճի մեջ են թափվում  Սեմլիկի  (Էդվարդ լճի ավազան), Վիկտորիա -Նեղոս (Վիկտորիա լճի ավազան) և Նկուսի գետերը, իսկ  լճից սկիզբ է առնում , Նեղոսի վտակներից մեկը՝ Ալբերտ-Նեղոս գետը։  Լճի ջրային հաշվեկշռում միջին տարեկան մուտքի 4,6 կմ³ տեղումներից է, իսկ  ջրի հոսքը այլ ավազաններից։ Արտահոսքի  24.9 կմ³ -ը տեղի է ունենում գոլորշացման միջոցով, իսկ հոսքը դեպի այլ ավազաններ ՝ 22 կմ³, Մակերևութային ջրերի ջերմաստիճանը ՝ մինչև 30°C է։ Հարուստ է ձկներով (40-ից ավելի տեսակներ ՝ Նեղոսի պերճ, վագր ձուկ և այլն)։ Նավագնացություն։ Հիմնական նավահանգիստներն են  Բութիաբան Ուգանդայում և Կասենին՝ Կոնգոյում։
Հայտնաբերվել է 1864-ին անգլիացի ճանապարհորդ Սամուել Բեյքերի կողմից և անվանվել  է Վիկտորիա թագուհի ամուսնու (Ալբերտ Սաքս-Կոբուրգ-Գոթա)  անունով։ Իսկ  թագուհու պատվին անվանվել է հարևանությամբ գտնվող, Աֆրիկայի Մեծ լճերի համակարգին պատկանող՝ Վիկտորիա լիճը։


== Աշխատություններ ==
Ալբերտ լիճը գտնվում է Նեղոսի վերին ավազանի բարդ ջրավազանային համակարգին պատկանող Ալբերտին ռիֆտային հովտում։ Լիճ թափվող հիմնական գետերն են  Վիկտորիա-Նեղոսը, որը սկիզբ է առնում հարավարևելքում գտնվող Վիկտորիա լճից, որն անցնում է նաև Կյոգա լճի միջով և Սեմլիկի գետը, որը գալիս ՝  հարավարևմուտքում գտնվող Էդուարդ լճից։ Վիկտորիա-Նեղոսի ջուրը ավելի քիչ աղ  է պարունակում, քան Ալբերտ լճի ջուրը։ Ալբերտ լճի հյուսիսային մասից սկիզբ առնող Ալբերտ-Նեոսը, հետագայում դեպի հյուսիս հոսելով վերածվում  է Սպիտակ Նեղոսի։
Լճի հարավը, որտեղ թափվում է Սեմլիկի գետը, ճահճակալված է։ Դեպի հարավ ձգվում է Ռուվենզորի լեռնաշղթան, իսկ հյուսիսարևմտյան ափով՝ Կապույտ լեռները ( անգ.՝. The Blue Mountains): Լճի ափին գտնվում են մի քանի ավաններ, այդ թվում նաև Բութիաբա և Կասենյի նավահանգ


== Ծանոթագրություններ ==
Լոս Անդես (նահանգ)

Անվան այլ կիրառումների համար տե՛ս՝ Լոս Անդես (այլ կիրառումներ)Լոս Անդես (իսպ.՝ Provincia de Los Andes), նահանգ Չիլիի Վալպարաիսո տարածաշրջանում։ Վարչական կենտրոնն է Լոս Անդես քաղաքը։ Նահանգը ղեկավարում է նախագահի կողմից նշանակված նահանգապետը։ Որպես նահանգ Լոս Անդեսն հանդիսանում է Չիլիի երկրորդ մակարդակի վարչական միավոր, որը իր հերթին բաժանվում է համայնքների (comunas)։ Ներառում է 4 համայնք.

Լոս Անդես
Սան Էստեբան
Կալյե Լարգա
Ռինկոնադա


== Աշխարհագրությունը և բնակչություն ==
Չիլիի Ազգային վիճակագրական ծառայության 2002 թվականին կատարված մարդահամարի տվյալներով նահանգում բնակվում է 91 683 մարդ, բնակչության խտությունը կազմում է 30,02 մարդ/կմ²։
Լոս Անդես նահանգի տարածքի ընդհանուր մակերեսը կազմում է 3 054,1 կմ²։


== Տես նաև ==
Չիլիի վարչական բաժանում


== Ծանոթագրություններ ==


== Արտաքին հղումներ ==
Լոս Անդես նահանգի պաշտոնական կայքը (իսպ.)
Բազան (այլ կիրառումներ)

Բազան, կարող է վերաբերել՝

Բազան - լեռ Հայկական լեռնաշխարհում, Ճորոխ գետի վերին հոսանքի շրջանում
Բազան - գետ Ռուսաստանում, հոսում է Կեմերովսկի շրջանում
Նորայր Ստեփանյան

Նորայր Գևորգի Ստեփանյան (մայիսի 2, 1899(1899-05-02), Ալեքսանդրապոլ, Երևանի նահանգ, Կովկասի փոխարքայություն, Ռուսական կայսրություն - օգոստոսի 4, 1987(1987-08-04), Երևան, Հայկական ԽՍՀ, ԽՍՀՄ), հայ խորհրդային անասնաբույժ սելեկցիոներ։ Գյուղատնտեսական գիտությունների դոկտոր (1968), ՀԽՍՀ վաստակավոր անասնաբույժ։ Հայրենական մեծ պատերազմի մասնակից։


== Կենսագրություն ==
Ավարտել է Թիֆլիսի պոլիտեխնիկ ինստիտուտի գյուղատնտեսական ֆակուլտետը (1927)։ Ա․ Թամասշյանի հետ մասնակցել է Հայաստանի անասնապահությունն ուսումնասիրող գիտական արշավախմբի աշխատանքներին (1926) թվականին։ Եղել է Ստեփանավանի պետական տոհմաբուժարանի տնօրեն (1934-1938 և 1945-1959) Հայկական անասնապահության և անասնաբուժության ԳՀԻ-ի տավարաբուժության բաժնի վարիչ (1960-1974), Կովկասյան գորշաավարի ցեղի կատարելագործման խորհրդի նախագահ 1960 թվից։ Գիտական աշխատանքները վերաբերում են ՀՍԽՀ-ում տավարաբուժության տոհմային աշխատանքի կազմակերպման և տավարի նոր, բուժարանային ցեղի ստացման հարցերին։ Կովկասյան գորշ տավարի ցեղի ստացման հեղինակ է։ ԽՄԿԿ անդամ 1952 թվականից։ 
Մահացել է 1987 թվականին Երևանում։ Թաղված է Նուբարաշենի գերեզմանոցում։


== Պարգևներ ==
Պարգևատրվել է Աշխատանքային կարմիր դրոշի և «Պատվո նշան» շքանշաններով, ԽՍՀՍ ԺՏՆՑ և այլ մեդալներով։


== Երկեր ==
Степанян Н.Г. Кавказская бурая порода скота Армении, 1968.


== Ծանոթագրություններ ==
Պիրելի աշտարակ

Պիրելի աշտարակ (իտալերեն՝ Grattacielo Pirelli, սովորաբար կոչվում է Pirellone), 32 հարկանի, 124․1 մետր բարձրությամբ երկնաքեր Իտալիայի Միլան քաղաքում։ Կառույցի հիմքը 1․900 քառ․ մետր է 75.5 մետր երկարությանբ և 20․5 մետր լայնությամբ։
Ճարտարապետական ​​պատմաբան Հասան-Ուդին Խանը գովաբանում է երկնաքերը, որպես «աշխարհի ամենաշքեղ բարձրահարկ շենքերից մեկը» և «այն սակավաթիվ բարձրահարկ Եվրոպական կառույցներից, որոնք նոր խոսք են ավելացրել երկնաքերերի կառուցվածքի մեջ»։ Պիրելի աշտարակը Նյու Յորքի Pan Am Building (այժմ՝ MetLife Building) երկնաքերի նախագծման ոգեշնչումն էր։


== Պատմություն ==
1950 թվականին Պիրելի հսկայական անվադողերի ընկերության նախագահ և սեփականատեր Ալբերտո Պիլերին կարգադրեց կառուցել երկնաքեր՝ 19-րդ դարի առաջին առևտրական գործարանի տարածքում։ Նախագիծը մշակվել է ճարտարապետ Ջո Պոնտիի կողմից՝ Պիեր Լուիգի Ներվիի և Արտուրո Դանուսկոի աջակցությամբ։
Աշտարակի շինարարությունը սկսվեց 1956 թվականին, երբ Իտալիան տնտեսական բում էր ապրում։ Աշտարակը պետք է գտնվեր հնգանկյուն հողամասի վրա և շրջապատված լիներ ցածր շենքերով։ 1958 թվականին այս կառույցի շինարարության ավարտումը դարձել էր ոչ միայն Միլանի, այլ նաև Երկրորդ համաշխարհային պատերազմի ավերածությունից հետո Իտալիայի տնտեսական վերականգնման խորհրդանիշ։ 127 մետր բարձրությամբ՝ այն Մոլլ Անտոնելոյից հետո մինչ 1995 թվականը Իտալիայի ամենաբարձր շենքն էր։ Շենքը 1978 թվականին վաճառվել է Լոմբարդի շրջանի վարչակազմին։


== Պատահարներ ==


=== 2002 թվականի ինքնաթիռի կործանումը ===

2002 թվականի ապրիլի 18-ի կեսօրին Շվեյցարիայում գրանցված մեկ շարժիչով ինքնաթիռը հարվածել է Rockwell Commander 112-ին։ Օդանավը, ըստ երևույթին, նախատեսված էր Լոկառնոյի օդանավակայանից Միլան թռչել։ Օդանավում վառելիքը քիչ էր, և մինչ վթարը պատրաստվում էր վայրէջք կատարել Լինատի օդանավակայանում, սակայն օդաչուն հանկարծակի շրջվեց և թռավ դեպի շենքը։ Վթարի հետևանքով մահացել են օդաչուն և աշտարակի ներսում գտնվող երկու ուղևոր։ Ընդհանուր վերականգնման նախագծի նպատակն էր պահպանել հուշարձանի ամբողջականությունը և միևնույն ժամանակ բարելավել գործադիր շտաբի կարգավիճակը, ներկայացնել նոր սպասարկման ծառայություններ և տեխնոլոգիական համակարգեր։


== Պատկերասրահ ==

		
		


== Ծանոթագրություններ ==


== Արտաքին հղումներ ==
Regione Lombardia – official website
Regione Lombardia
Diagrama del rascacielos
Gio Ponti
Պաուլիի էֆեկտ

Պաուլիի էֆեկտ, արտահայտություն, որը կապված է ավստրիացի տեսական ֆիզիկոս Վոլֆգանգ Պաուլիի ներկայությամբ տեխնիկական սարքավորման խորհրդավոր ու զվարճալի ձախողման հետ։ Տերմինը առաջարկվեց այն դեպքերից հետո, երբ նրա ներկայությամբ փորձնական սարքավորումները դադարում էին գործել կամ նույնիսկ խափանվում էին։
Պաուլիի էֆեկտը չպետք է շփոթել Պաուլիի սկզբունքի հետ, որը քվանտային մեխանիկայի հիմնարար սկզբունքներից է։ Ըստ այս սկզբունքի՝ երկու նույնական ֆերմիոններ (կիսաամբողջ սպինով մասնիկներ) չեն կարող միաժամանակ գտնվել միևնույն քվանտային վիճակում։
Այնուամենայնիվ, Պաուլիի էֆեկտը կատակով համարվել է Պաուլիի երկրորդ արգելման սկզբունք, ըստ որի գործող սարքը և Պաուլին չեն կարող միաժամանակ գտնվել նույն սենյակում։ Հետաքրքիրն այն է, որ Պաուլին ինքն էլ համոզված էր, որ Պաուլիի էֆեկտը միայն կատակ չէ, այլ իրականություն։
Պաուլին ֆիզիկայում հայտնի է որպես պերֆեկցիոնիստ։ Չսահմանափակվելով միայն իր աշխատանքներով՝ նա միշտ քննադատում էր նաև աշխատակիցների սխալները։ Պաուլին հաճախ աշխատանքները բնութագրում էր «ընդհանրապես սխալ»։


== Զվարճալի դեպքեր Վոլֆգանգ Պաուլիի մասին ==
Պաուլիի կոլեգաները կատակում էին՝ ասելով․ «Մահից հետո Պաուլին Աստծո մոտ ընդունելության է արժանանում։ Նա հարցնում է Աստծուն, թե ինչո՞ւ է նուրբ կառուցվածքի հաստատունը հավասար 1/137։ Աստված գլխով է անում, մոտենում գրատախտակին և սկսում սարսափելի արագությամբ հավասարումներ գրել։ Պաուլին գոհունակությամբ դիտում է, սակայն շուտով սկսում է ժխտականորեն ցնցել գլուխը»։
Պատմում են, որ մի անգամ ֆիզիկայի դասաժամին Պաուլիի ուսուցիչը գրատախտակին սխալ է թույլ տալիս, որը երկար ժամանակ չի կարողանում գտնել։ Վերջապես, հուսահատված, ի մեծ ուրախություն աշակերտների, նա ասում է․ «Պաուլի, ասեք վերջապես, թե ինչ սխալ եմ արել։ Դուք հավանաբար վաղուց գտել եք այն»։
Մեկ այլ անեկդոտ է, երբ գերմանացի ֆիզիկոս, քվանտային մեխանիկայի հիմնադիրներից մեկը՝ Վերներ Կարլ Հայզենբերգը, Պաուլիին ներկայացնում է իր նոր տեսությունը։ Որպես պատասխան մի նամակ է ստանում, որտեղ քառակուսի էր նկարված և նշված էր «Ես կարող եմ նկարել Տիցիանի պես»։ Ներքևում մանր տառերով գրված էր․ «Միայն որոշ մանրամասներ չկան»։
Մի անգամ Գյոթինգենի համալսարանում, չնայած նրան, որ Պաուլին համալսարանում չէր, մի թանկարժեք սարք խափանվեց, առանց ինչ-որ լուրջ պատճառի։ Գյոթինգենի համալսարանի պրոֆեսոր, գերմանացի ֆիզիկոս Ջեյմս Ֆրանկը իր աշխատակցին կատակով ասեց, որ գոնե այդ անգամ Պաուլին անմեղ էր։ Սակայն պարզվեց, որ Պաուլին, Կոպենհագեն գնալու փոփարեն, փոխել է գնացքը դեպի Գյոթինգեն կայարան հենց այն ժամանակ, երբ տեղի է ունեցել սարքի խափանումը։ Այս պատահարը նկարագրված է ռուս ֆիզիկոս Գեորգի Գամովի «30 տարիներ, որոնք ցնցեցին ֆիզիկան» ("Тридцать лет которые потрясли физику") գրքում, որտեղ ասում է, որ ինչքան ավելի տաղանդավոր է ֆիզիկոսը, այնքան ավելի ուժեղ է ազդում Պաուլիի էֆեկտը։


== Տես նաև ==
Մերֆիի օրենք


== Ծանոթագրություններ ==
Վայոց ձորի մարզի լքված գյուղերի ցանկ

Ստորև ներկայացվում է Վայոց ձորի մարզի լքված գյուղերի ցանկը


== Տես նաև ==
ՀՀ վանական համալիրների ցանկ
Հայաստանի պատմության և մշակույթի անշարժ հուշարձանների ցանկ
ՀՀ քաղաքատեղիների ցանկ
ՀՀ քարավանատների ցանկ
ՀՀ տաճարների ու եկեղեցական համալիրների ցանկ
Արցախի վանական համալիրների ցանկ
ՀՀ ձիթհանների ցանկ


== Ծանոթագրություններ ==


== Արտաքին հղումներ ==
Ծաղիկների զամբյուղ

«Ծաղիկների զամբյուղ» (ռուս.՝ Корзинка цветов), ոսկերչական ձու, որը դարձավ Ֆաբերժեի 52 զատկական ձվերից մեկը՝ պատրաստված Կարլ Ֆաբերժեի ընկերությունում Ռուսաստանի կայսերական ընտանիքի համար։ Այն ստեղծվել է 1901 թվականին Նիկոլայ II կայսեր պատվերով։ Ոսկերչական ձուն Նիկոլայը Զատկի տոնին նվիրել է կնոջը՝ կայսրուհի Ալեքսանդրա Ֆեոդորովնային։
Այսօր «Ծաղիկների զամբյուղ» ոսկերչական կայսերական ձուն գտնվում է Եղիսաբեթ II թագուհու Թագավորական հավաքածուում (Միացյալ Թագավորություն)։


== Դիզայն ==
«Ծաղիկների զամբյուղ» ոսկերչական ձուն պատրաստվել է զամբյուղի տեսքով, որի մեջ ծաղիկներ են տեղադրված։ Ձուն պատված է սպիտակ էմալով։ Բոլոր կողմերից անցնում են ոլորուն երիզներ՝ ադամանդակուռ  ոսկուց։ Ձվի դիմային հատվածում ադամանդներով գրված է ստեղծման տարեթիվը՝ «1901»: Ծաղկեփնջի համար հիմք է հանդիսանում ոսկե թելերով պատրաստած «մամուռը»։ Բուն ծաղիկները նույնպես պատրաստված են ոսկուց և պատված են գունագեղ էմալով։ Զամբյուղի բռնակը նույնպես ադամանդակուռ ոսկուց է պատրաստված։ Տակդիրը կորսված է։ Նորը պատրաստվել է ավելի ուշ։


== Անակնկալ ==
Ձվի անակնկալի կամ անակնկալի գործունեության մասին պատմությունը ցայսօր լռում է։


== Պատմություն ==
Նիկոլայ II կայսրը ձուն կնոջը՝ Ալեքսանդրա Ֆեոդորովնային 1901 թվականի Զատկի տոնին է նվիրել։
1917 թվականի Ռուսական հեղափոխության ժամանակ հեղափոխականները հափշտակեցին կայսերական ձվերի հավաքածուն և ուղարկեցին Կրեմլի զինապալատ։
1933 թվականին «Ծաղիկների զամբյուղ» ոսկերչական ձուն վաճառվում է անհայտ գնորդին, ըստ ենթադրության, այն Էմանուել Սնոումանն էր կամ Միխայիլ Նորմանը։ Նույն թվականին ձուն ձեռք է բերում Միացյալ Թագավորության արքա Գեորգ V-ը և նվիրում կնոջը՝ Մարիա Թեքցի թագուհուն։ Վերջիններից ձուն ժառանգություն է հասնում Եղիսաբեթ II-ին։


== Տես նաև ==
Ֆաբերժեի ձվեր


== Ծանոթագրություններ ==


== Արտաքին հղումներ ==
Images of the Basket of Flowers Egg, Buckingham Palace Royal Fabergé exhibition (Flickr).
A detailed article on the 'Basket of Wild Flowers' egg from wintraecken.nl
Details of the egg on the Royal Collection Trust online collection pages
Ծաղիկների զամբյուղ ձուն
Սեն Թոմա դը Կոնակ

Սեն Թոմա դը Կոնակ  (ֆր.՝ Saint-Thomas-de-Conac), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Միրամբո կանտոնի Ժոնզակի շրջանի կազմի մեջ։ 
Համայնքի INSEE կոդ՝ 17410։


== Բնակչություն ==
Համայնքի բնակչությունը 2010 թվականին կազմում էր 559 մարդ։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ. Սեն Թոմա դե Կոնակ (ֆր.)
Չանգլի

Չանգլի, գյուղ Արևելյան Հայաստանում, նախկին Կարսի մարզի Կաղզվանի գավառում։ Գտնվում էր Կաղզվան քաղաքից 18 կմ հարավ֊արևմուտք, Արաքս գետի ձախ կողմում, Չանգլի լճակից մի քանի կմ հյուսիս, ճանապարհին։


== Պատմություն ==
Հնում կոչվում էր Եղևնամայր և մտնում էր Մեծ Հայքի Այրարատ աշխարհի Արշարունիք գավառի մեջ։ Ենթադրվում է, որ Չանգլիում է գտնվել Վաղարշակերտի քաղքեդոնական թեմի աթոռը։ Գյուղն ավերվել է Մեծ եղեռնի տարիներին։


== Բնակչություն ==
Եղել է զուտ հայաբնակ գյուղ։ XIX դարի վերջին ուներ 50 տուն հայ բնակիչ, իսկ 1913 թվականին՝ 780 (85 ընտանիք) հայ բնակիչ։


== Տնտեսություն ==
Բնակչության հիմնական զբաղմունքը անասնապահություն, երկրագործությունն ու արհեստներն էր։


== Պատմամշակութային կառույցներ ==
Հայտնի է Չանգլիի խաչաձև հատակագծով եկեղեցին, որը կանգուն է առ այսօր։ Չանգլիի խաչքարերի վրա կան 944 և 1282 թվականների արձանագրություններ։


== Ծանոթագրություններ ==
Արծնի

Արծնի (մինչև 1935 թ.` Ղզըլքիլիսա, 1935-1991 թթ։` Ղզըլդաշ),
գյուղ Հայաստանի Հանրապետության Լոռու մարզի Տաշիրի տարածաշրջանում, Տաշիր քաղաքից 15 կմ հյուսիս-արևելք, մարզկենտրոնից 55 կմ հյուսիս-արևմուտք՝ Վրաստանի հետ պետական սահմանից 1-2 կմ հեռավորության վրա։ Գյուղը Արծնի է վերանվանվել 1991 թ.-ի ապրիլի 3-ին։ 2017 թվականից մտնում է Սարչապետ համայնքի կազմի մեջ։
2010 թ․ին Հայաստան համահայկական հիմնադրամի Մոնրեալի տեղական մարմնի ֆինանսավորմամբ վերանորոգել է Արծնիի համայնքային կենտրոնը։. Հիմնադրամի Գերմանիայի տեղական մարմնի հովանավորությամբ էլ 2011 թ.-ին համայնքում կառուցվել է գազամատակարարման համակարգ։


== Կլիմա ==
Կլիման բարեխառն լեռնային է, տևական ցուրտ ձմեռներով։ Ձնածածկույթը ամեն տարի կայուն է։ Ամառները տաք են և համեմատաբար խոնավ։ Տարեկան մթնոլորտային տեղումների քանակը՝ 600-700 մմ։


== Կրթություն ==
Գյուղի միջնակարգ դպրոցը Հայաստան համահայկական հիմնադրամը վերակառուցել է 2010 թվականին՝ Հնդկաստանի կառավարության ֆինանսավորմամբ


== Բնակչություն ==
Ըստ ՀՀ 2011 թ. մարդահամարի արդյունքների` Արծնիի մշտական բնակչությունը կազմել է 239, առկա բնակչությունը` 200 մարդ։ Մինչև 1989 թ. բնակեցված է եղել ադրբեջանցիներով։
Արծնիի բնակչության փոփոխությունը ժամանակի ընթացքում` ստորև.


== Գյուղատնտեսություն ==
Գյուղատնտեսական նշանակության հողերը կազմում են 487,3 հա, որից վարելահողերը՝ 190,4 հա, խոտհարքերը՝ 36,3 հա, իսկ արոտավայրերը՝ 231,8 հա։ Բնակիչները հիմնականում զբաղվում են անասնապահությամբ, ինչպես նաև մեղվաբուծությամբ, դաշտավարությամբ, հացահատիկային, կերային, բանջարաբոստանային կուլտուրաների մշակությամբ։


== Գյուղատնտեսություն ==
Գյուղն ունի դպրոց, բուժկետ և կապի հանգույց։


== Տես նաև ==
Արծնիի պատմության և մշակույթի անշարժ հուշարձանների ցանկ (Լոռու մարզ)


== Ծանոթագրություններ ==
https://yadi.sk/i/3G94fbJm3T3FFL  https://yadi.sk/i/Y6jdRKIn3T3GAS
Լավո (Օբի գավառ)

Լավո (ֆր.՝ Lavau), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 799 մարդ, բնակչության խտությունը` 139.20 մարդ/կմ²։ Բնակավայրը զբաղեցնում է 5.74 կմ² տարածք։


== Աշխարհագրություն ==
Գտնվում է Փարիզ քաղաքից 145 կմ հարավ-արևելք, Շալոն ան Շամպայն քաղաքից` 75 կմ հարավ, Տրուա քաղաքից` 4 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 547 աշխատունակ (15-64 տարեկան) բնակիչ, որոնցից ակտիվ էին 407-ը, իսկ ոչ ակտիվները` 140։ Ակտիվության ցուցանիշը կազմում է 74,4 %։ 407 աշխատունակ մարդկանցից աշխատել է 373 անձ (193 տղամարդ և 180 կին)։ Գործազուրկ են եղել 34 անձ (18 տղամարդ և 16 կին)։ 140 անաշխատունակներից 60-ը եղել են աշակերտներ կամ ուսանողներ, 51-ը` թոշակառուներ, իսկ 29-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կարիրիասուի գավառ

Կարիրիասուի գավառ (պորտ.՝ Microrregião de Caririaçu), գավառ Բրազիլիայում՝ Սեարա նահանգի կազմում։ Մտնում է Սեարա նահանգի հարավ մեզոշրջանի մեջ։ Բնակչությունը կազմում է 63 340 մարդ՝ 2006 թվականի տվյալներով։ Զբաղեցնում է 1300,828 կմ² տարածք։ Բնակչության խտությունը՝ 48,7 մարդ/կմ²։


== Վիճակագրություն ==
Համախառն ներքին արտադրանքը կազմել է 97 639 400,00 (ըստ Բրազիլիայի աշխարհագրության և վիճակագրության ինստիտուտի տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 1 615,25 ռեալ (ըստ Բրազիլիայի աշխարհագրության և վիճակագրության ինստիտուտի տվյալների)
Մարդկային զարգացման ինդեքսի պոտենցիալը 2000 թվականին կազմել է 0,594։


== Գավառի կազմ ==
Գավառի կազմի մեջ են մտնում հետևյալ համայնքները.

Ալտանեյրա
Կարիրիասու
Դրուտեն

Դրուտեն (հոլ.՝ Druten ( արտասանություն)), համայնք Նիդերլանդների Խելդերլանդ մարզում։ Տարածքը 38,02 կմ² է, բնակչությունը՝ 18.112 (2011 թ.)։ Մեկ շնչի տարեկան միջին եկամուտը 12.600 եվրո է։
Զեմո Ախալսոփելի

Զեմո Ախալսոփելի (վրաց.՝ ზემო ახალსოფელი), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Դիրք ==
Գտնվում է ծովի մակարդակից 1560 մետր բարձրության վրա։ Շրջկենտրոն Գորիից հեռու է 45 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 0 մարդ։


== Ծանոթագրություններ ==
Ինքնարժեք

Ինքնարժեք, զարգացած ապրանքային արտադրության տնտեսական կատեգորիա, որը դրամական ձևով արտահայտում է ապրանքի արտադրության և իրացման վրա ձեռնարկության ընթացիկ բոլոր ծախսերը։ Օգտագործվում է որպես եկամտաբերության որոշման հիմնական գործոն։
Ձեռնարկության աշխատանքի վերջնական արդյունքը բնութագրող հիմնական ցուցանիշներից է արտադրանքի ինքնարժեքը։ Դա իրենից ներկայացնում է արտադրական գործընթացում օգտագործվող  բոլոր ռեսուրսների՝ հումքի, նյութերիմ վառելիքի, հիմնական ֆոնդերի, աշխատանքային ռեսուրսների, ինչպես նաև արտադրանքի արտադրության և իրացման վրա կատարված ծախսերի դրամական ծախսերը։
Ինքնարժեքը արտադրանքի գնի սահմանման հիմքն է, որին ավելացնելով շահույթը, որը մնում է ձեռնարկության տնօրինության տակ արտադրության անընդհատությունը ապահովելու համար կազմում է արտադրանքի գինը։ 


== Ինքնարժեքի տեսակները ==
Գրականության մեջ օգտագործվում է ինքնարժեքի հետևյալ տեսակները՝

Անհատական ինքնարժեք - նույն տեսակի արտադրանք թողարկող առանձին ձեռնարկություններում ձևավորված ինքնարժեքն է։
Ճյուղային ինքնարժեք - որոշակի արտադրանքի արտադրության և իրացման վրա ճյուղի մասշտաբով կատարված ծախսերի մեծությունն է, որը կազմում է արտադրանքի շուկայական գնի հիմքը։ Այն կարող է լինել անհատական ինքնարժեքից բարձր կամ ցածր։
Արտադրամասային ինքնարժեք - արտադրամասում արտադրանքի պատրաստման վրա կատարված ծախսերի գումարն է։
Արտադրանքի լրիվ ինքնարժեք - արտադրանքի արտադրության և իրացման ծախսերի գումարն է։ Դրա մեջ ներառվում են գովազդի, փոխադրման և այլ ծախսեր։
Նորմատիվային ինքնարժեք - բնութագրում է արտադրանքի արտադրության և իրացման վրա կատարված ծախսերի առավելագույն թույլատրելի սահմանը։
Պլանային ինքնարժեք - այն կարող է լինել նորմատիվայինից բարձր կամ ցածր, քանի որ օգտագործվող տեխնիկայի և տեխնոլոգիայի մակարդակից կախված տվյալ ձեռնարկության ծախսերի նորմաները կարող են տարբերվել պլանի մշակման ընթացքում օգտագործված նորմաներից։
Փաստացի ինքնարժեք - բնութագրում է արտադրանքի պատրաստման համար կատարված ծախսերի մեծությունը՝ արտադրանքի պատրաստման որակի սահմաններում։ Այն հաշվարկվում է պլանայինի հետ համեմատելու, շեղումների պատճառները բացահայտելու և վերացնելու նպատակով։
Յումրուայրեն

Յումրուայրեն, գյուղ Արևմտյան Հայաստանում, Էրզրումի վիլայեթի Բայազետի գավառակում։ Գտնվում էր Ալաշկերտ քաղաքից 20-21 կմ հարավ, Արածանիի ավազանի Ջինդերե գետի ձախակողմյան վտակի աջ ափին։


== Բնակչություն ==
XX դարի սկզբին ուներ 20 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Հարսանեկան պար (նկար)

Հարսանեկան պար (հոլ.՝ De bruiloft dans, անգլ.՝ The Wedding Dance), հոլանդացի նկարիչ Պիտեր Բրեյգել Ավագի նկարը (հոլ.՝ Pieter Bruegel de Oude, մոտ 1520/1525-1569)՝ ստեղծված 1566 թվականին։ Պատկանում է Դեթրոյթի գեղարվեստի ինստիտուտին։ Նկարված է յուղաներկով փայտի վրա, չափերը՝ 119.4×157.5 սմ։ Գործածվում է նաև «Հարսանեկան պար բաց օդում» խորագիրը։


== Նկարագրություն ==
«Հարսանեկան պար» նկարում պատկերված է ուրախությունը, որ տիրում է գյուղական բազմամարդ հարսանիքում։ Նկարում կարելի է հաշվել 125 մարդ։ Նկարն արված է վառ, հակադրական գույներով։
Նկարի մեծ մասում պատկերված են պարողները, որոնց շարքում է հարսը՝ սև զգեստով, ինչը համապատասխանում է այն ժամանակվա սովորույթներին։ Հեռվում՝ ծառերի մեջտեղում, կախված է պաստառ, որին ամրացված է ամուսնական պսակը։ Ձախ կողմից հետին պլանում երևում են երկար փոսեր, որոնք ծառայում են որպես նստարաններ ու սեղաններ հյուրերի համար։
Ինչպես Բրեյգելի այլ նկարներում, «Հարսանեկան պար» նկարում ևս կերպարներից շատերը պատկերված են սատիրական ոճով։ Նկատելի է որոշակի միտում դեպի վուայերիզմը, ինչն արտահայտություն է գտել համբուրվող ու գրկախառնված մարդկանց պատկերներում։


== Պատկերասրահ ==

		
		


== Պատմություն ==
Ենթադրվում է, որ «Հարսանեկան պար» նկարը, որ ստեղծվել է 1566 թվականին, պատկանում է Բրեյգելի՝ երեք նկարներից բաղկացած շարքին, որի մեջ են մտնում նաև «Գյուղական հարսանիք» (1567 կամ 1568) և «Գյուղական պար» (1569) նկարները։
Նկարը երկար ժամանակ համարվել է կորած, սակայն 1930 թվականին այն գտնվել է Վիլհելմ Վալենտիների մոտ (Wilhelm Valentiner, ԱՄՆ-ում հայտնի է որպես William R. Valentiner՝ Ուիլյամ Վալնտիներ), ով եղել է Դեթրոյթի գեղարվեստի ինստիտուտի՝ այդ ժամանակ արդեն նախկին տնօրենը։ Վալենտիները նկարը թանգարանի համար գնել էր 36 հազար դոլարով (շուրջ 500 հազար դոլար, եթե հաշվենք 2013 թվականի գներով)։ Ներկայում նկարը համարվում է թանգարանի ամենաթանկարժեք ցուցանմուշներից մեկը և գնահատվում է 100 միլիոն դոլար։
Հայտնի են «գրաքննության» դեպքեր՝ կապված պարող գյուղացիների անպարկեշտ պատկերման հետ։ Օրինակ՝ Պիտսֆիլդի (Մասսաչուսեթս նահանգ) ոստիկանությունն արգելել է «Time» ամսագրի՝ 1951 թվականի նոյեմբերի 26-ի հրատարակությունը, որտեղ տպագրված էր «Հարսանեկան պար» նկարը։ Որոշ հրատարակչություններ, որոնք տպագրում են նկարը, նախընտրում են ռետուշել «ավելորդ» մանրամասնությունները։
Դետրոյթ քաղաքի սնանկացման հետ կապված՝ Christie's աճուրդի տունն անցկացրել է քաղաքի սեփականություն համարվող արվեստի նմուշների գնահատում, որի արդյունքները հրապարակվել են 2013 թվականի դեկտեմբերին։ Մասնավորապես Բրեյգելի «Հարսանեկան պար» նկարը գնահատվել է 100-200 միլիոն դոլար։


== Ծանոթագրություններ ==
Սերգեյ Գրիգորով

Սերգեյ Իվանի Գրիգորով (հունիսի 4, 1946(1946-06-04), Թբիլիսի, Վրացական ԽՍՀ, ԽՍՀՄ), հրթիռահրետանային բնագավառի հայ մասնագետ։ Տեխնիկական գիտությունների դոկտոր (1998), պրոֆեսոր։ ՌԴ հերոս (1997): Պահեստի գեներալ-գնդապետ։ ՌԴ ԶՈւ վաստակավոր մասնագետ։ ԽՍՀՄ պետական մրցանակ (1988):


== Կենսագրություն ==
Սերգեյ Գրիգորովը ծնվել է 1946 թվականի հունիսի 4-ին, Վրաստանի Թբիլիսի քաղաքում։ 1967 թվականին ավարտել է Վորոնեժի ռազմական ավիացիոն-տեխնիկական ուսումնարանը։ 1974 թվականին՝ Ա. Ֆ. Մոժայսկու անվան ռազմական ճարտարագիտական ակադեմիան։ 1979-1985 թվականներին աշխատել է ՌԴ ՌՕՈՒ գլխավոր հրամանատարության աշխատակազմում, 1985-1992 թվականներին աշխատել է ՊՆ կենտրոնական ապարատում, 1992-1999 թվականներին եղել է ՊՆ բնապաշտպանության և հատուկ պաշտպանական միջոցների վարչության պետ, 1999-2004 թվականներին՝ ՌԴ նախագահին առընթեր պետական տեխնիկական հանձնաժողովի նախագահ, 2004 թվականից՝ ՌԴ տեխնիկական և արտահանումային վերահսկման դաշնային ծառայության տնօրեն, պետական գաղտնիքի պաշտպանության հարցերով միջգերատեսչական հանձնաժողովի նախագահ։ Մասնակցել է Ուկրաինայում Չեռնոբիլի ԱԷԿ-ի վթարի հետևանքների վերացման աշխատանքներին, Աֆղանստանում՝ մարտական գործողությունների։
Աշխատանքները վերաբերում են հետախուզական գործունեության վարման և տեղեկույթի, հատկապես պետական գաղտնիք հանդիսացող տեղեկությունների չարտոնված հավաքման համար տեխնոլոգիաների, ֆիզիկական գործոնների և դաշտերի մշակման հարցերին։
Հեղինակ է գիտական հայտնագործության։


== Անդամակցություն ==
ՌԴ հրթիռային և հրետանային ԳԱ լիիրավ անդամ։
ՌԴ բնական ԳԱ լիարժեք անդամ։
Տեղեկատվության միջազգային ակադեմիայի լիիրավ անդամ։
ՌԴ էկոլոգիական ակադեմիայի լիիրավ անդամ։


== Դասային աստիճան ==
ՌԴ 1-ին դասի լիիրավ պետական խորհրդական


== Պարգևներ ==
ԽՍՀՄ պետական մրցանակ (1988)ԽՍՀՄ զինված ուժերի վասկատաշատ մասնագետ
«Ոսկե աստղ» մեդալ (1997)

Հայրենիքին մատուցած ծառայությունների համար 3-րդ աստիճանի շքանշան (2006)
ՌԴ նախագահի պատվավոր դիպլոմ (2016)։
Կարմիր աստղի շքանշան (2)
Կարմիր դրոշի շքանշան (Աֆղանստան)


== Ծանոթագրություններ ==


== Արտաքին հղումներ ==
 Սերգեյ Գրիգորով «Երկրի հերոսներ» կայքում
ԼՂԻՄ բնակչության լիազոր ներկայացուցիչների համագումար (1989)

ԼՂԻՄ բնակչության լիազոր ներկայացուցիչների համագումար։ 1989 թվականի Օգոստոսի 16-ին գումարվել է ԼՂԻՄ ինքնակառավարման ժողովրդավարական, ընտրովի մարմին՝ Ազգային խահուրդ ստեղծելու նպատակով։ Համազումարի աշխատանքներին մասնակցելու հրավեր էր ստացել նաև ադրբեջանական կողմը, որպեսզի սահմանադրական եղանակով, համատեղ ուժերով լուծվեին հասունացած հարցերը, ծավալվել երկխոսություն, սակայն ադրբեջանցիները հրաժարվել են մասնակցել համագումարին։ Համագումարն ընդունել է որոշում, հռչակագիր և դիմումներ՝ ուղղված հատուկ շրջանի պարետին, խորհրդային բանակի և ՆԳ զորքերի անձնակազմին, ադրբեջանական ժողովրդին։ Որոշման մեջ հիմնավորվել է Ազգային խորհուրդ ընտրելու անհրաժեշտությունը, շեշտվել Հայկական ԽՍՀ-ի հետ ԼՂԻՄ-ի վերամիավորան վճռականությունը, ինչպես նաև մարզի ներքին գործերին Ադրբեջանի իշխանությունների միջամտության անթույլատրելիությունը։ Համագումարը ողջունել է Շահումյանի շրջանը ԼՂԻՄ-ի հետ վերամիավորելու որոշումը, բնակչությանը կոչ արել դադարեցնել գործադուլները, իսկ որպես պետական խորհրդանիշ՝ ընդունել է ԽՍՀՄ պետական դրոշը։ Հռչակագրում արձանագրվել Է, որ Ղարաբաղի բնակչության ճնշող մեծամասնությունն իր ընտրած մարմինների՝ խորհուրդների որոշումներով հանդես է եկել Ադրբեջանական ԽՍՀ կազմից ԼՂԻՄ-ը դուրս բերելու և Հայկական ԽՍՀ-ի հետ վերամիավորվելու օգտին։ Հռչակազարմ փաստարկված ներկայացվել է ԽՍՀՄ ԳԽ Նախագահության 1989 թվականի հունվարի 12-ի հրամանագրի անօրինականությունը և դրա հակասությունները ԽՍՀՄ Սահմանադրության ու ԽՄԿԿ կանոնադրության հետ։ Համագումարը ԼՂԻՄ-ը հռչակել է միութենական ինքնավար տարածք, նրա սահմաններում դսպարեցրել Ադրբեջանական ԽՍՀ Սահմանադրության և ԼՂԻՄ-ի մասին ընդունված նրա օրենքների գործունեությունը։ Եթե Ադրբեջանը փորձի միջամտել Ղարաբաղի գործերին, ապա դա կդիտվի որպես ագրեսիա և կստանա համարժեք պատասխան։


== Գործունեությունը ==
Համագումարը դիմել է ԽՍՀՄ և միութենական հանրապետությունների ԳԽ-ներին՝ ճանաչել Ղարաբաղի Ազգային խորհուրդը, որպես ԼՂԻՄ-ի միակ օրինական իշխանություն, և օժանդակել կառավարման մարմինների վերականգնմանը։ Ղարաբաղի հայ բնակչության ինքնորոշման և անկախության ձգտումների իոոգործման խնդրանքով համագումարը դիմել է նաև աշխարհի ժողովրդավարական պետությունների կառավարություններին և ՄԱԿ-ի գլխավոր քարտոպարին։ Համագումարի կողմից հատուկ շրջանի պարետին, խորհրդային բանակի ու ներքին զորքերի անձնակազմերին հղած դիմումում բացատրվում էլ ԼՂԻՄ մարգխորհրդի 1988 թվականի փետրվարի 20-ի արտահերթ նստաշրջանի ընդունած ԼՂԻՄ-ը ՀԽՄՀ հետ վերամիավորան մասին որոշման արդարացիությունը՝ որպես 1920-ական թվականներին թույլ տված սխալի աբագրման, բռնի ուժով մասնատված ազգի երկու հատվածները վերամիավորելու ժողովրղի կամքի արտահայտություն։ Համագումարը դիմել է նաև ադրբեջանցիներին՝ բացատրելով, որ Ղարաբաղի խնդրի արդարացի լուծումը վերջ կդնի երկու հարևան ժողովուրդների միջև ծագած թշնամությանը։
Հարավային Օսիայի զինանշան

Հարավային Օսիայի զինանշան, (օսերեն՝ Республикæ Хуссар Ирыстон, ռուս.՝ Герб Республики Южная Осетия, վրաց.՝ გერბი, რომ სამხრეთ ოსეთის რესპუბლიკის) Հարավային Օսիայի ազգային խորհրդանիշներից մեկը` դրոշի և օրհներգի հետ միասին։
Զինանշանը ստեղծվել է 1999 թվականի մայիսի 19-ին։ Զինանշանի դիզայնը վերցված է Հյուսիսային Օսիայի զինանշանից, սակայն կատարվել են որոշ փոփոխություններ։


== Նկարագրություն ==
Հարավային Օսիայի զինանշանը իրենցից ներկայացնում է կարմիր վահան։ Վահանը պաշտպանում է Առաջավորասիական ընձառյուծը, որը ունի դեղին գունավորում։ Զինանշանի հետևի մասում գտնվում են Կովկասյան լեռները, որոնք Հարավային Օսիայի խորհրդանիշներից են։ Զինանշանի շրջակա մասում գտնվում են գրություններ` երկու լեզուներով՝ օսերեն («Республикæ Хуссар Ирыстон») և ռուսերեն («Республика Южная Осетия»)։ Զինանշանի գույները համապատասխանում են Հարավային Օսիայի դրոշի գույներին։


== Ծանոթագրություններ ==
Տուրիա (գետ)

Տուրիա, գետ Իսպանիայում՝ Վալենսիայում, որը թափվում է Միջերկրական ծովը, երկարությունը 280 կմ է, ավազանի մակերեսը՝ 6393,6 կմ քառ․։


== Էկոլոգիա ==
Տեղատարափ անձրևները մի քանի անգամ բարձրացրել են գետի ջրերի մակարդակը, որը 1957 թվականին ողողել է Վալենսիա պրովինցիան։ Դրանից հետո անցկացվել է ջրանցք, որը տարիներ շարունակ դարձել է քննարկման առարկա։
Գետը հայտնի է իր ջրհեղեղներով։ Ափերից դուրս եկած գետը ողողում է Վալենսիայի մեծ մասը՝ պատճառելով կյանքի և գույքի վնաս։ Ողողումները կանխելու համար նախագիծ է մշակվել, որի համաձայն, գետը բաժանվել է երկու մասի։ Ջրհեղեղների ժամանակ ջրերի մեծ մասը ուղղվում է դեպի հարավ։


=== Զբոսայգի ===
Հին գետի հունն այժմ կանաչ զբոսայգի է, որը հեծանվորդներին և հետիոտներին հնարավորություն է տալիս քաղաքի զգալի մասն անցնել առանց ճանապարհի օգտագործման։ Զբոսայգին, որ կոչվում է Տուրիայի այգի, ունի բազմաթիվ լճակներ, շատրվաններ, ծաղիկներ, ֆուտբոլի դաշտ, սրճարաններ։ Զբոսայգու արևելյան մասը հանդիսանում է Գուլիվերի զբոսայգին։


== Ծանոթագրություններ ==


== Արտաքին հղումներ ==
Flight over River Turia video Archived 2003-06-22 at the Wayback Machine.
River Turia information with maps Archived 2020-02-01 at the Wayback Machine.
Ամելիա Բենս

Ամելիա Բենս (իսպ.՝ Amelia Bence), իսկական անունը՝ Մարիա Ամելիա Բատվինիկ (իսպ.՝ María Amelia Batvinik, նոյեմբերի 13, 1914(1914-11-13), Բուենոս Այրես, Արգենտինա - փետրվարի 8, 2016(2016-02-08), Բուենոս Այրես, Արգենտինա), արգենտինացի թատրոնի, կինոյի և հեռուստատեսության դերասանուհի, արգենտինական կինոյի ոսկե դարի աստղերից մեկը (1940-1950-ական թվականներ)։


== Կենսագրություն ==
Ռուսաստանից գաղթած հրեաների դուստր է։ Հայրը՝ Հաիմ Բատվինիկը, ներգաղթել է Մինսկից, մայրը՝ Անա Զագերը՝ Պինսկից։ Հինգ տարեկան հասակից սկսել է խաղալ մանկական թատրոնում։ Սովորել է Երաժշտության և ասմունքի ազգային կոնսերվատորիայում։ Առաջին դերը կինոյում խաղացել է 1933 թվականին Դանսինգ ֆիլմում (արգենտինական կինոյում երկրորդ ձայնային ֆիլմը)։ Վերջին անգամ հեռուստաէկրանին հայտնվել է 2004 թվականին, որից հետո շարունակել է հանդես գալ թատրոնում և ռադիոյում։ Նկարահանվել է 50 ֆիլմում Արգենտինայում, Պերուում, Չիլիում, Մեքսիկայում, Իսպանիայում։
Ի թիվս շատ այլ դերերի՝ կատարել է Ալֆոնսինա Ստորնի դերը Ալֆոնսինա ֆիլմում (1957), որը Բեռնիլի միջազգային կինոփառատոնում ներկայացրել է Արգենտինան։ Ավելի քան կես դար հետո՝ իննսուն տարեկան հասակում, հաջողությամբ կատարել է բանաստեղծուհու դերը Ալֆոնսինա, ծովը ու ես ներկայացման մեջ (2010)։


== Ժառանգություն ==
Ամելի Բենսի կինոկարիերան, որը տևել է շուրջ ութ տասնամյակ, դերասանուհուն անվերապահ ճանաչում է բերել։ 1995 թվականին Արգենտինայի սենատը նրան շնորհել է պատվավոր դիպլոմ երկրի մշակույթի մեջ ունեցած ներդրման համար, իսկ երկու տարի անց Արվեստի միջազգային ֆոնդը նրան արժանացրել է պարգևի արվեստում ապրելու համար։ 2007 թվականին Ամելիա Բենսը դարձել է Արգենտինայի կինեմատոգրաֆական ակադեմիայի արվեստի և գիտությունների պատվավոր անդամ։


== Ճանաչում ==
Արծաթե անգղ Արգենտինական կինոքննադատների ասոցացիայի կողմից Երրորդ համբույրը ֆիլմի դերի համար (1942)


== Ծանոթագրություններ ==
Հայկերտ

Անվան այլ կիրառումների համար տե՛ս՝ Հայկերտ (այլ կիրառումներ)Հայկերտ, գյուղ Արևմտյան Հայաստանում, Էրզրումի վիլայեթի Էրզրումի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Աստերոիդների ցանկ (98601-98700)

Աստերոիդների ցանկ (98501-98600)  • Աստերոիդների ցանկ  • Աստերոիդների ցանկ (98701-98800)
 Աստերոիդների ցանկ (98501-98600)  • Աստերոիդների ցանկ  • Աստերոիդների ցանկ (98701-98800)


== Աղբյուր ==
«Discovery Circumstances: Numbered Minor Planets (95001)-(100000)»։ www.minorplanetcenter.net
1898

1898 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1898 թվականն է, 
XIX դարի 98-րդ տարին։


== Դեպքեր ==


== Ծնունդներ ==
Հունվարի 3 - Լուիս Կարլոս Պրեստես, բրազիլական և միջազգային բանվորական շարժման գործիչ։
Հունվարի 31 - Արամ Աբրահամյան, հայ ուրոլոգ, բժշկական գիտությունների դոկտոր, պրոֆեսոր (1950), գիտությունների վաստակավոր գործիչ (1959), ՌԽՖՍՀ գիտության վաստակավոր գործիչ (1959), սոցիալիստական աշխատանքի հերոս (1969)
Փետրվարի 3 - Ալվար Աալտո, ֆինն ճարտարապետ, դիզայներ (վ. 1976):
Փետրվարի 13 - Շավարշ Նարդունի, գրականագետ և քննադատ (վ. 1968)։
Մարտի 21 - Սեդրակ Բարխուդարյան, հայ հնագետ, պատմաբան, վիմագրագետ։
Հունիսի 22 - Էրիխ Մարիա Ռեմարկ, գերմանացի արձակագիր (վ. 1970, սեպտեմբեր 25)։
Հուլիսի 15 - Վարսենիկ Աղասյան, հայ բանաստեղծուհի, դրամատուրգ, մանկագիր, թարգմանիչ (վ. 1974)։
Սեպտեմբերի 26 - Ջորջ Գերշվին, ամերիկյան կոմպոզիտոր (վ. 1937)։
Դեկտեմբերի 29 - Սիկեյրոս, մեքսիկացի նկարիչ, մեքսիկական մոնումենտալ գեղանկարչության դպրոցի հիմնադիրներից։
Իշտվան Դոբի, հունգարացի քաղաքական և պետական գործիչ։
Ալեքսանդր Սարուխան, գրաֆիկ, հրապարակախոս, հասարակական գործիչ։


== Մահեր ==
Մարտի 8 - Իվան Շիշկին, ռուս նկարիչ, ռեալիստական բնանկարի վարպետ։
Ապրիլի 18 - Գյուստավ Մորո, ֆրանսիացի նկարիչ, սիմվոլիզմի կարկառուն ներկայացուցիչ
Էվելինգ Մարքս, անգլիական և միջազգային բանվորական շարժման գործիչ
Հունվարի 14 - Լուիս Քերոլ, անգլիացի գրող (ծնվ. 1832)
Մարտ 23 - Տիգրան Չուխաջյան, հայ երգահան, խմբավար և մանկավարժ (ծ. 1836)
Մայիս 13 - Ֆրիդրիխ Մուլլեր, գերմանացի հայագետ (ծ. 1834)
Հուլիս 30 - Օտտօ ֆոն Բիսմարկ, Գերմանիայի կանցլերը (ծ. 1815)
Հուլիսի 30 - Օտտո ֆոն Բիսմարկ, Գերմանական կայսրության առաջին կանցլերը 1871-ից մինչև 1890 թ.
Սեպտեմբեր 10 - Անդրեաս Արծրունի, նշանավոր գիտնական (ծ. 1847)
Բայկով (Զիմովնիկի շրջան)

Բայկով (ռուս.՝ Байков), ավան Ռուսաստանի Դաշնության Ռոստովի մարզի Զիմովնիկի շրջանում։ Գաշունսկի գյուղական համայնքի վարչական կենտրոնն է։
Սեչքին Օզդեմիր

Սեչքին Օզդեմիր (թուրքերեն՝ Seçkin Özdemir, օգոստոսի 25, 1981(1981-08-25), Ստամբուլ, Թուրքիա), թուրք դերասան և ռադիոհաղորդավար։ Առավել հայտնի է դարձել՝ նկարահանվելով Պամիր Մարդենի դերում Վարձու սեր հեռուստասերիալում։


== Կենսագրություն ==
Սեչքին Օզդեմիրը ծնվել է 1981 թվականի օգոստոսի 25-ին Ստամբուլում։ Ավարտել է Քոջաելիի համալսարանի տնտեսագիտության ֆակուլտետը։ 2000 թվականին իր կարիերան սկսել է ռադիոյում, որտեղ վարել է երաժշտական հաղորդում Red Fm-ով, իսկ 2002- 2004 թվականներին վարել է Brainstorm ռադիոշոուն։ 2004 թվականին Սեչքինը վարել է ինտերակտիվ շոու My Radio-ով։ Զուգահեռաբար աշխատել է որպես դիջեյ և հաղորդավար՝ Ստամբուլի էլիտար ակումբներում։
Բացի ռադիոյում աշխատելուց, Սեչքինը նկարահանվել է նաև գովազդներում, իսկ 2008 թվականին նկարահանվել է «Վայրի վարդը» հեռուստասերիալում։ 2011 թվականին խաղացել է Իլյասի դերը «Կարմիր գլխաշոր» հեռուսատսերիալում, իսկ հաջորդ տարի մարմնավորել է իտալացի փախստական Լուկային՝ Հոյակապ դար հեռուստասերիալում։ Այնուհետև նկարահանվել է «Սիրո պատմություն», «Մեղագործը», «Սիրո տառապանքը» և «Վարձու սեր» հեռուստասերիալների գլխավոր դերերում։


== Անձնական կյանք ==
2016 թվականին նշանվել է դերասանուհի Դերյա Շենսոյի հետ, որի հետ հանդիպում է 2014 թվականից։ 2016 թվականի նոյեմբերին զույգը հայտարարեց բաժանման մասին։


== Ֆիլմագրություն ==


== Ծանոթագրություններ ==
Լեա Պերիկոլի

Լեա Պերիկոլի (իտալերեն՝ Lea Pericoli, մարտի 22, 1935(1935-03-22), Միլան, Իտալիայի թագավորություն), իտալացի թենիսիստուհի, որի կարիերան տևել է 20 տարուց ավելի։ Հետագայում՝ հեռուստահաղորդավար և լրագրող։ Բացի սպորտային  նվաճումներից, համարվում էր 60-ական թվականների թենիսի ոճի կուռք։


== Կենսագրություն ==


=== Վաղ կյանք ===
Լեան իր մանկությունն անցկացրել է Ադիս Աբեբայում, ունի երբայր և երկու քույր։ Երկրորդ աշխարհամարտի ժամանակ ընտանիքը տեղափոխվել է Ասմերե։ Լեան սովորել է Քենիայի Նայրոբի քաղաքի վանական դպրոցում։ 17 տարեկանում վերադարձել է Իտալիա։


=== Կարիերա ===
Պերիկոլին 3 անգամ հասել է Ումբլդոենի մրցաշարի 1/16-րդ եզրափակիչ՝ 1965, 1967 և 1970 թվականներին։
Նա Հելգա Շուլցի զուգընկերությամբ 1974 թվականին WTA Swiss Open եզրափակչի զուգախաղերում հաղթել է Կայոկո Ֆուկուոկուին և Միշել Ռոդրիգեսին՝ 6-2, 6-0 հաշվով։
Ազգային հավաքականում Լեան նորամուտը նշել է 1963 թվականի Ֆեդերացիայի Գավաթում և ներկայացրել է Իտալիան 9 մրցաշարերում՝ հաղթելով 16 մենախաղից 8-ում և 14 զուգախաղերից՝ 7-ում։ Ֆեդերացիայի Գավաթում նրա վերջին մրցելույթը եղել է 1975 թվականին։
Լեա Պերիկոլի և Սիլվանի Լազարինո զույգը համարվում էր Իտալիայի թենիսի ուժեղագույններից մեկը՝ 6 անգամ հասնելով երկրի առաջնության եզրափակիչ։
2015 թվականին նա մտցվել է Իտալիայի Սպորտային փառքի սրահ։


=== Ոճի կուռք ===
1955 թվականին Պերիկոլին Ումբլդոնում խաղում էր Թեդ Թինլինգի մշակած հագուստով։ Նրա մարզահագուստը կորտում միշտ հետաքրքրություն էր առաջանում լրագրողների և հանդիսատեսի մոտ։ 1964 թվականին «տուտու» կիսաշրջազգեստով նա դարձել է ամենաքննարկված մասնակիցներից մեկը՝ հասնելով մրցաշարի ընդամենը 3 շրջան։ Մի քանի տարի շարունակ նա պայմանագիր ուներ իտալական հագուստի Superga բրենդի հետ։
2001 թվականին  Sunday Mirror բրիտանական թերթը մեջ բերում Պերիկոլիի խոսքերը․ «Ես ճանաչում եմ ձեռք բերել ոչ թե իմ խաղի, այլ իմ հագուստի շնորհիվ» և «Ես թենիսով գումար չեմ աշխատել, բայց եթե ծնվեի 30 տարի հետո, Աննա Կուրնիկովայի նման սարսափելի հարուստ կլինեի»։


=== Լրագրող ===
1974 թվականի հունիսի 24-ին կայացել է նրա առաջնաելույթը որպես il Giornale թերթի լրագրող։ Նրա մասնագիտական ուսուցմամբ զբաղվում էր Ինդրո Մոնթանելին։ Նա հայտնի է որպես մոդայիկ լրագրող և թենիսիստ, ինչպես նաև սպարտային մեկնաբան։ 2009 թվականին լույս է տեսել նրա  «Maldafrica» ինքնակենսագրական գիրքը։


=== Անձնական կյանք ===
1964 նոյեմբերի 12-ին Լեա Պերիկոլին ամուսնացել է Տիտո Ֆոնտանուի հետ։


== Ծանոթագրություններ ==
Միխայլովկա (գյուղ, Աուրգազինսկի շրջան)

Անվան այլ կիրառումների համար տե՛ս՝ ՄիխայլովկաՄիխայլովկա (ռուս.՝ Михайловка, բաշկիրերեն՝ Михайловка), գյուղ Ռուսաստանի Բաշկորտոստան հանրապետության Աուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 307 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հարսանիք (երգ)

«Հարսանիք» (ռուս.՝ «Свадьба»), Առնո Բաբաջանյանի երգը, որը գրվել է Ռոբերտ Ռոժդեստվենսկու բանաստեղծությունների հիման վրա և ընդգրկվել է Մուսլիմ Մագոմաևի երգացանկում 1971 թվականին։ Առաջին անգամ երգը հնչել է «Տարվա երգը» ծրագրում 1971 թվականին։ Այս վոկալային կոմպոզիցիային ժյուրին միանգամից շնորհել է «Լավագույն երգի համար» մրցանակը։


== Երգի մասին ==
«Հարսանիք» երգը գրել է խորհրդային նշանավոր «հիթմեյքերներից» մեկի՝ Առնո Բաբաջանյանը։ Վերջինս այն գրել է հատուկ այն ժամանակ հայտնի երգիչ Մուսլիմ Մագոմաևի համար, որի հետ ստեղծագործական միության շնորհիվ այդ ժամանակ շատ հայտնի երգեր են ստեղծվել։ Մուսլիմ Մագոմաևը հայեցակարգ է տվել այդ վոկալ գլուխգործոցին, նա կատարել է այն ստեղծագործական և հիշարժան ձևով։
«Հարսանիքի» համար կոմպոզիտորը կարողացել է կրկնել իր նախկին հիթի՝ «Սատանայի անիվի» (ռուս.՝ «Чёртовое колесо») կառուցվածքը։ Եվ այստեղ, և այնտեղ մտախոհ անշտապ քառատողերը կտրուկ փոխվում են զվարթ կրկներգով, հիրավի գնչուական ձևով։ Ռոբերտ Ռոժդեստվենսկին բանաստեղծությնը միայն ավելացրել է հակադրություն։ Կատարումն իրականացվում է այն անձի կողմից, որը տեսել է հարսանեկան թափորը և զղջացել, որ ինքը մնում է առանց կյանքի ուղեկցի։ Ե՛վ տխրությունը, և՛ ուրախությունն արտահայտվել են մեկ երգում։


== Երգի մասին մեջբերումներ ==


== Երգի այլ կատարողներ ==
Իոսիֆ Կոբզոն
Լև Լեշչենկո
Վալերի Մելաձե
Կուկռինիկսի
Նիկոլայ Բասկով


== Ծանոթագրություններ ==


== Արտաքին հղումներ ==
Երգի տեսագրությունը Մագոմաևի և Լեշչենկոյի կատարմամբ
Երգի տեսագրությունը Մելաձեի կատարմամբ
Ատարշա

Ատարշա (ռուս.՝ Атарша, բաշկիրերեն՝ Атарша), գյուղ Ռուսաստանի Բաշկորտոստան հանրապետության Բելոկատայսկի շրջանի կազմում։
Բնակչությունը 2009 թվականին գրանցված տվյալներով կազմում էր 441 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գեորգիևսկ (Ելիզավետպոլի գավառ)

Գեորգիևսկ, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում։ Գտնվում է Ելիզավետպոլ քաղաքից 22 կմ հյուսիս-արևմուտք։


== Բնակչություն ==
1907 թվականին գյուղն ունեցել է 916, իսկ 1908-ին` 757 գերմանացի բնակիչ։


== Պատմամշակութային կառույցներ ==
Գյուղն ուներ քարակոփ եկեղեցի։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Աստերոիդների ցանկ (182401-182500)

Աստերոիդների ցանկ (182301-182400)  • Աստերոիդների ցանկ  • Աստերոիդների ցանկ (182501-182600)
 Աստերոիդների ցանկ (182301-182400)  • Աստերոիդների ցանկ  • Աստերոիդների ցանկ (182501-182600)
Կաստիլիոնե Կոզենտինո

Կաստիլիոնե Կոզենտինո (իտալերեն՝ Castiglione Cosentino), կոմունա Իտալիայում, Կալաբրիա մարզում՝ Կոզենցա գավառում։
Բնակչությունը կազմում է 3062 մարդ, բնակչության խտությունը կազմում է 236 մարդ/կմ²։ Զբաղեցնում է 13 կմ² մակերես տարածք։ Փոստային ինդեքսն է՝ 87040։ Հեռախոսային կոդը՝ (+39) 0984։


== Ծանոթագրություններ ==
Փենցինգ (Բավարիա)

Փենցինգ (գերմ.՝ Penzing), կոմունա Գերմանիայի Բավարիա երկրամասում։
Գտնվում է Լեխի Լանդսբերգի վարչական շրջանի ենթակայության տակ։ Մտնում է Կրոնախ շրջանի կազմի մեջ։ Բնակչությունը ՝ 3644 մարդ է (2010 թվականի դեկտեմբերի 31–ի տվյալներով.)։ Զբաղեցնում է 33,79 կմ² տարածք։ Պաշտոնական կոդ՝ 09 1 81 132։


== Ծանոթագրություններ ==


== Արտաքին հղումներ ==
Պաշտոնական էջ
Սուրամանովո

Սուրամանովո (ռուս.՝ Сураманово, բաշկիրերեն՝ Сораман), գյուղ Ռուսաստանի Բաշկորտոստան հանրապետության Ուչալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 370 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժանաօզեն

Ժանաօզեն (ղազ.՝ Жаңаөзен /ʐɑˌŋɑʷøˈzʲen/, նախկինում՝ Նովի Ուզեն), մարզային ենթարկման քաղաք Ղազախստանի Մանգիստաուի մարզում։


== Պատմություն ==
Բնակավայրը քաղաքի կարգավիճակ է ստացել 1968 թվականին։ Գտնվում է Մանղըշլաղ պլատոի վրա։ Քաղաքում կա օդանավակայան։ 1968-ից մինչև 1992 քաղաքը կոչվել է Նովի Ուզեն, իսկ 1992 թվականից անմիջապես Ղազախստանի ներսում քաղաքը անվանում են Ժանաօզեն, դրանից ելնելով տարբեր օտարալեզու քարտեզներին նույնպես է փոխվել անվանումը չնայած նրա, որ պաշտոնապես վերանվանում չի եղել։
1989 թվականին ազգային հողի վրա քաղաքում խոշոր անկարգություններ են տեղի ունեցել։


=== 2011 թվականի անկարգություններ ===
2011 թվականի դեկտեմբերի 16–ին Ժանաօզեն քաղաքում բախումներ են գրանցվել «Օզենմունայգազ»–ի աշխատակիցների և ոստիկանների միջև։ Գլխավոր դատախազի խոսքերով՝ խուլիգանների խումբը հարձակվել է խաղաղ բնակիչներիի վրա, որոնք հավաքվել էին կենտրոնական հրապարակում՝ տոնելու Ղազախստանի անկախության 20 ամյակի տոնակատարությունները։ Իսկ գործադուլ անողները պնդում են, որ ոստիկանությունն է առաջինը բռնություն կիրառել։


== Բնակչություն ==
2004 թվականի հունվարի 1-ի դրությամբ քաղաքում ապրում էր 60,2 հազար մարդ, կամ մարզի բնակչության 17 %-ը։ Աքտաուից մինչև Ժանաօզեն հեռավորությունը կազմում է 150 կմ։ Քաղաքից բացի Ժանաօզենի քաղաքային վարչություն են մտնում Թենգե (11,5 հազար մարդ) ավանը և Կըզըլսայ (3,5 հազար մար) գյուղը։ Քաղաքում ինչպես և մարզում բնակչության հիմնական մասն են կազմում ղազախները, ռուսները, ուկրաինացիները և կարակալպակները։
Ժանաօզենը Ղազախստանի բնակչության դինամիկ աճի առումով զբաղեցնում է ամենանշանակիլ տեղերից մեկը։


== Տնտեսություն ==
Ժանաօզենի տնտեսական հիմնական ոլորտներն են նավթի և բնական գազի արդյունահանումը։ Քաղաքում գտնվում է գազավերամշակող գործարան։ Ժանաօզենում է գտնվում Ղազախստանի մի քանի ուղղիչ-աշխատանքային հաստատոություններ։


== Ծանոթագրություններ ==
Սկուրկոլա Մարսիկանա

Սկուրկոլա Մարսիկանա (իտալերեն՝ Scurcola Marsicana), կոմունա Իտալիայում, գտնվում է Աբրուցո մարզի Լ'Աքվիլա գավառում։
Բնակչությունը կազմում է 2669 մարդ (2008 թվականի տվյալներով)։ Խտությունը՝ 88,91 մարդ/կմ²։ Տարածքը՝ 30,02 կմ²։ փոստային ինդեքս 67068։ Հեռախոսային կոդ՝ 0863։


== Արտաքին հղումներ ==
Բնակավայրի Պաշտոնական կայք(իտալ.)


== Ծանոթագրություններ ==
Անտոն Ալաև

Անտոն Օլեգովիչ Ալաև (ռուս.՝ Антон Олегович Алаев, հունիսի 2, 1994(1994-06-02), Ժելեզնոդորոժնի, Մոսկվայի մարզ, Ռուսաստան), ռուս ֆուտբոլիստ, պաշտպան։


== Կարիերա ==
Մոսկվայի «Լոկոմոտիվ» ակումբի սան է։ 2012-2013 թվականներին նա խաղացել է «Դինամո» ակումբի երիտասարդական թիմում։
2013 թվականին նա տեղափոխվել է Լիտվա, որտեղ նա պայմանագիր է ստորագրել «Անտլանտաքոմ» ակումբի հետ։ Սակայն հիմնական կազմում տեղ գրավել չկարողացավ։ Ակումբի կազմում անցկացրել է ընդամենը 1 խաղ, ապա տեղափոխվել է Չեխիա։
2015 թվականին նա վերադարձել է Ռուսաստան։ Ալաևը երկրորդ դիվիզիոնում խաղացել է «Սպարտակ Նալչիկ» և «Խիմիկ» ակումբներում։ 2016 թվականի ձմռանը տեղափոխվել է «Վոլգա» ակումբ։


== Արտաքին հղումներ ==
Ֆուտբոլիստի էջը FootballFacts.ru կայքում
Thor

Անվան այլ կիրառումների համար տե՛ս՝ Տոր (այլ կիրառումներ)«Thor», կապի արբանյակների խումբ, որոնք նախագծվել են նորվեգական Telenor Satellite Broadcasting ընկերությանը։ Վերջինս ընդգրկված է նորվեգական հեռահաղորդակցային Telenor կորպորացիայի մեջ։
Thor տեսակի արբանյակներն են.

«Thor 1», նախկին Marcopolo 2, արձակվել է 1990 թվականին օգոստոսի 18-ին և 1992 թվականին գնվել է բրիտանական British Satellite Broadcasting ընկերության կողմից։ 2002 թ.-ին դուրս է գրվել շահագործումից,
«Thor 2», արձակվել է 1997 թվականի մայիսի 20-ին։ 2008 թվականի դուրս է գրվել շահագործումից,
«Thor 3», արձակվել է 1998 թվականի հունիսի 10-ին,
«Thor-2R (Thor-5)» արձակվել է 2008 թվականի փետրվարի 18-ին,
«Thor 6» արձակվել է 2009 թվականի հոկտեմբերի 29-ին։ Նախատեսված է «Thor 3» արբանյակին փոխարինելու համար,
«Thor 7», արձակվել է 2016 թվականի ապրիլի 26-ին։


== Ծանոթագրություններ ==


== Արտաքին հղումներ ==
Thor 6 արբանյակի արձակմանը նախապատրաստվելիս:(չաշխատող հղում) (ռուսերեն)
Կարալար

Կարալար, գյուղ Արևելյան Հայաստանի Ելիզավետպոլի նահանգի Արեշի գավառում։


== Բնակչություն ==
1908 թվականին գյուղն ունեցել է 227 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Մոլուկի

Մոլուկի (ռուս.՝ Молуки), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 26 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(21707) Ջոնմուր

(21707) Ջոնմուր, աստերոիդ աստերոիդների հիմնական գոտում։ Այս աստերոիդը հայտնաբերվել է 1999 թվականի սեպտեմբերի 7-ին ԼԻՆԵԱՐ ծրագրի կողմից Սոկոռոյում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(21707) Ջոնմուր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հալվաներսար

Հալվաներսար, լեռնագագաթ Հայաստանի Լոռու մարզում, Գուգարաց լեռների արևմտյան ճյուղավորություններում, Ծաղկաշտ գյուղից 2,5 կմ հարավ–արևելք։ Բարձրությունը 2013 մ է։


== Ծանոթագրություններ ==
Սալանգեն

Սալանգեն (նորվ.՝ Salangen), կոմունա Նորվեգիայի Թրոմս ֆյուլքեյում։ Կոմունայի վարչական կենտրոնը Շովեգան քաղաքն է։ Պաշտոնական լեզուների ընտրության ժամանակ 3 լեզուներից որևէ մեկը չի ընտրել, այսինքն՝ չեզոք է։ Զբաղեցնում է 457.89 կմ² տարածք։
Կուոմնան ստեղծվել է 1871 թվականի հունվարի 1-ին՝ առանձնանալով Իբեսթադ կոմունայից։ Անվանումը առաջացել է Սալանգեն ֆյորդի անվանումից։ Գործում է նորվեգական եկեղեցուն պատկանող եկեղեցի։


== Սալանգենի զինանշանը ==
Սալանգեն կոմունայի զինանշանը իրենից ներկայացնում է կապույտ գույնով ներկված վահան, ներքևի մասը սուր, որի վրա պատկերված է սպիտակ գույնի փոկ։


== Բնակչություն ==
Համաձայն 2007 թվականի մարդահամարի տվյալների՝ Սալանգեն կոմունայում բնակվում է 2169 մարդ։ Կոմունայի բնակչության քանակը վերջին 60 տարում նվազում է գրանցել, սակայն վերջին 35 տարում հիմնականում պահպանվել է նույն մակարդակի վրա։


== Պատկերասրահ ==

		
		
		


== Աղբյուրներ ==
Store norske leksikon. (նորվեգերեն)


== Արտաքին հղումներ ==
Կոմունայի վիճակագրական տվյալները վերցված Նորվեգիայի վիճվարչությունից: Archived 2011-05-14 at the Wayback Machine. (նորվեգերեն)


== Ծանոթագրություններ ==
Տրապիզոնի մարզ

Տրապիզոնի մարզ (թուրքերեն՝ Trabzon ili), մարզ Թուրքիայի Հանրապետության հյուսիսարևելյան մասում։
Համապատասխանում է պատմական Խաղտիքին և Լազիկայի մի մասին։ Տարածքը՝ 32400 կմ, կենտրոնը՝ Տրապիզոն։ Բաժանված էր 4 գավառի (սանջակ)՝ Սամսոն, Տրապիզոն, Լազիստան և Գյումուշխանե։ Հետագայում ավելացան Օրդուն և Կերասունը։ Գավառները 19-ն էին, գավառախմբերը՝ 24։ Ըստ տարբեր աղբյուրների, բնակչության թիվը 1900 թվականին մարդահամարի տվյալներով կազմում էր 1.200.000 բնակիչ, որից կրոնափոխ հայեր 60.000 և հայ քրիստոնյաներ՝ 60.000, 1908 թ մարդահամարով՝ 1.387.164 բնակիչ, որից հայեր ու հույներ՝ 46.789։ Ըստ այլ աղբյուրների՝ 1912 թվականին Տրապիզոնի վիլայեթում կար 100.000 հայ բնակիչ, ըստ Թեոդիկի «Ամենուն տարեցոյց»–ի՝ 1915 թվականի Մեծ եղեռնից առաջ այստեղ կար 65000 հայ բնակիչ, սակայն ջարդերից փրկվեց միայն 15 հազարը, ըստ Լեփսիուսի՝ այդ ժամանակ հայերի թիվը հասնում Էր 53 հազ մարդու։ Բնակվում Էին նաև լազեր, հույներ, թուրքեր, չերքեզներ, ասորիներ։ Զբաղվում Էին եգիպտացորենի, ծխախոտի, վուշի, կանեփի, պտղատուների, ցիտրուսների մշակությամբ, անասնապահությամբ, ձկնորսությամբ, արհեստներով, առևտրով։ 1970 թվականի մարդահամարի տվյալներով Տրապիզոնի մարզն ուներ 659 000 բնակիչ։